'வம்பு இழை கொங்கை வஞ்சி வனத்திடைத் தமியள் வைக, கொம்பு இழை மானின் பின் போய், குலப் பழி கூட்டிக் கொண்டீர்; அம்பு இழை வரி வில் செங் கை ஐயன்மீர்! ஆயும் காலை, உம் பிழை என்பது அல்லால், உலகம் செய் பிழையும் உண்டோ? 124 'ஆதலால், முனிவாய் அல்லை; அருந்ததி அனைய கற்பின் காதலாள் துயரம் நீக்கி, தேவர்தம் கருத்தும் முற்றி, வேதநூல் முறையின் யாவும் விதியுளி நிறுவி, வேறும் தீது உள துடைத்தி' என்றான் - சேவடிக் கமலம் சேர்வான். 125